Neuvoston asetus (EY) N:o 1284/98, annettu 16 päivänä kesäkuuta 1998, perunatärkkelystuotannon kiintiöjärjestelmästä annetun asetuksen (EY) N:o 1868/94 muuttamisesta



Virallinen lehti nro L 178 , 23/06/1998 s. 0003 - 0004



NEUVOSTON ASETUS (EY) N:o 1284/98, annettu 16 päivänä kesäkuuta 1998, perunatärkkelystuotannon kiintiöjärjestelmästä annetun asetuksen (EY) N:o 1868/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että asetuksen (EY) N:o 1868/94 (4) 2 artiklassa vahvistetaan tuottajajäsenvaltioiden perunatärkkelyskiintiöt markkinointivuosiksi 1995/1996, 1996/1997 ja 1997/1998, perunatärkkelysalan tukijärjestelyn poliittisessa arvioinnissa on otettava huomioon, että tärkkelysperunan viljelyllä on suuri merkitys tiettyjen alueiden sosiaalis-taloudelliselle tilanteelle asianomaisten viljelijöiden tulojen sekä työllisyyden kannalta; siksi tätä alaa koskeva erityinen järjestely on yhä perusteltu viljaan sovellettavan järjestelyn lisäksi, perunatärkkelysalan tukijärjestelyn yhteydessä on saatava aikaan tasapaino eri raaka-aineisiin perustuvien tärkkelysten tukien välille, kuten aina on ollut perusperiaatteena yhteisön tärkkelystä koskevissa asetuksissa, asetuksen (EY) N:o 1868/94 3 artiklan 2 kohdan mukaan kolmivuotinen kiintiö on jaettava tuottajajäsenvaltioiden kesken komission neuvostolle antaman kertomuksen perusteella; olemassaolevia kiintiöitä olisi tässä suhteessa jatkettava kolmella vuodella ottaen huomioon 2 artiklan 1 kohdan toisessa luetelmakohdassa tarkoitettu 104 554 tonnin reservin lopullinen yhdentäminen Saksan kiintiöön, tuottajajäsenvaltioiden olisi jaettava kolmen vuoden kiintiönsä kaikkien tärkkelystä tuottavien yritysten kesken markkinointivuodeksi 1995/1996 kirjattujen kiintiöiden perusteella, lukuun ottamatta Saksaa, jonka osalta otetaan huomioon sulautumien vuoksi siirretyt kiintiöt ja vuonna 1997/1998 reservin perusteella myönnetyt lisäkiintiöt, ja kullekin tärkkelyksentuottajalle kirjatut kiintiön osat määritellään markkinointivuoden 1997/1998 aikana mahdollisesti käytetty joustavuus huomioon ottaen, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1868/94 2 artikla seuraavasti: "2 artikla 1. Seuraaville tuottajajäsenvaltioille myönnetään seuraavat tärkkelyksentuotannon enimmäiskiintiöt markkinointivuosiksi 1998/1999, 1999/2000 ja 2000/2001: >TAULUKON PAIKKA> 2. Kunkin tuottajajäsenvaltion on jaettava 1 kohdassa tarkoitettu kiintiö tärkkelyksen tuottajien kesken käytettäväksi markkinointivuosina 1998/1999, 1999/2000 ja 2000/2001 markkinointivuodeksi 1995/1996 kirjattujen kiintiöiden osien perusteella, lukuun ottamatta Saksaa, jonka osalta otetaan huomioon sulautumien vuoksi siirretyt kiintiöiden osat ja vuonna 1997/1998 reservin perusteella myönnetyt lisäkiintiöt. Kullekin tärkkelyksen tuottajalle kirjatut kiintiön osat korjataan markkinointivuoden 1998/1999 osalta mahdollisten markkinointivuonna 1997/1998 toteutettujen 6 artiklan 2 kohdan mukaisten ylitysten osalta." 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 16 päivänä kesäkuuta 1998. Neuvoston puolesta M. MEACHER Puheenjohtaja (1) EYVL C 369, 6.12.1997, s. 19 (2) EYVL C 195, 22.6.1998 (3) EYVL C 129, 27.4.1998, s. 73 (4) EYVL L 197, 30.7.1994, s. 4, asetus sellaisena kuin se on viimeksi muutettuna asetuksella (EY) N:o 1863/95 (EYVL L 179, 29.7.1995, s. 1).